《归雁亭》
宋代·梅挚

东风杨柳杏花飞，曾伴先生酒一户。
前辈风流那复见，小亭烟雨漫相思。
城边春草路南北，山下河梁人别离。
一尺短书湘水阔，年年愁绝雁归时。

作者简介：成都新繁人，字公仪。仁宗天圣间进士。历通判苏州，有惠政。庆历中擢侍御史，上言论李用和不宜除宣徽使，又奏减资政殿学士员、召待制同议政、复百官转对等。后以龙图阁学士知滑州，用州兵代民以修河备。请知杭州，帝赐诗宠行。累迁右谏议大夫，徙江宁府，又徙河中。喜为诗，多警句。有《奏议》。